Amazon kompaniyasi MGM kinostudiyasini sotib olmoqda

Amerikaning mashhur Amazon.com Inc. striming servisi Gollivudning Metr-Goldwyn-Mayer kinostudiyasini sotib olishini e’lon qildi. Filmlar va teleshoularni yaratish bilan shug‘ullanuvchi xolding narxi 8,45 milliard dollarni tashkil etadi, deb xabar beradi “Korrespondent.net”.

Bu internet-riteylerga 4 mingdan ortiq kinolenta va 17 ming teleshousi mavjud kutubxonaga ega kinostudiyaga egalik qilish imkonini beradi.
“Amazon MGM merosi va filmlar katalogini saqlab qolishga yordam beradi hamda iste’molchilarga mavjud asarlardan keng foydalanish imkoniyatini taqdim etadi”, — deyiladi kompaniya relizida.
MGM — bu Anchorage Capital Group xej-fondining yirik aksiyadori bo‘lib, uning ko‘rsatkichlari so‘nggi vaqtlarda mijozlar sonining kamaygani bois yomonlashgan. Kompaniya birinchi chorakda jami 403 milliard dollar daromaddan 29 million dollar foyda ko‘rgan.
Kompaniya filmlar va teleshoularni suratga olish bilan shug‘ullanadi. Unga “Rokki”, “Terminator”, “Vikinglar” kabi mashhur kinolentalar tegishli, shuningdek, MGM Jeyms Bond haqidagi kartinalar huquqiga egalik qiladi.
 Xitoyning eng boy odami Paramount Pictures kinostudiyasini sotib olishga qaror qildi